REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/201-22

8. decembar 2022. godine

B e o g r a d

ZAPISNIK

SA 15. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 8. DECEMBRA 2022. GODINE

 Sednica je počela u 12,00 časova.

 Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Sandra Božić, Veroljub Matić, Uglješa Mrdić, Aleksandar Marković, Aleksandar Mirković, Đorđe Komlenski, Ana Miljanić, Dunja Simonović Bratić, Janko Veselinović i Života Starčević.

Sednici je prisustvovao Nikola Dragićević, zamenik člana Sanje Marić.

Sednici nisu prisustvovali članovi Odbora: Vojislav Mihailović, Miroslav Aleksić, Dragana Rakić i Boško Obradović.

 Predsednik Odbora je obavestio članove da je Odboru, nakon sazivanja sednice, dostavljena ostavka koju je na funkciju narodnog poslanika podneo Fremond Arpad. S tim u vezi je predložio da se predloženi dnevni red dopuni tačkom: ''Razmatranje ostavke koju je na funkciju narodnog poslanika podneo Arpad Fremond''.

Na predlog predsednika, Odbor je većinom glasova prihvatio predlog za dopunu dnevnog reda predloženom tačkom, kao drugom.

Shodno članu 93. stav 3. Poslovnika Narodne skupštine, Odbor je, na predlog predsednika, jednoglano utvrdio dnevni red 15. sednice u celini:

D n e v n i r e d:

 1. Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini (03 broj 013-2708/22 od 7. decembra 2022. godine);

 2. Razmatranje ostavke koju je na funkciju narodnog poslanika podneo Arpad Fremond (01 broj: 118-2716/22od 8. decembra 2022. godine).

**Prva tačka dnevnog reda:** Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini

Predsednik je upoznao članove Odbora da su dostavljena Rešenje Republičke izborne komisije o dodeli mandata Bratimiru Vasiljeviću, Milosavu Milojeviću i Marku Ristiću i Uverenja o izboru imenovanih za narodne poslanike.

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenja o izboru narodnih poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

 Odbor je konstatovao da su prestankom mandata narodnim poslanicima Maji Mačužić Puzić i Ivani Popović, izabranim sa Izborne liste ''ALEKSANDAR VUČIĆ - ZAJEDNO MOŽEMO SVE'' i Sanji Marić, izabranoj sa Izborne liste MILICA ĐURĐEVIĆ STAMENKOVSKI - Srpska stranka Zavetnici, ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

 Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenja o izboru narodnih poslanika Bratimira Vasiljevića i Milosava Milojevića, izabranih sa Izborne liste ''ALEKSANDAR VUČIĆ - ZAJEDNO MOŽEMO SVE'' i Marka Ristića, izabranog sa Izborne liste MILICA ĐURĐEVIĆ STAMENKOVSKI - Srpska stranka Zavetnici i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Bratimiru Vasiljeviću, Milosavu Milojeviću i Marku Ristiću.

 Za izvestioca Odbora na sednici Narodne skupštine određen je Milenko Jovanov, predsednik Odbora.

 **Druga tačka dnevnog reda:**  Razmatranje ostavke koju je na funkciju narodnog poslanika podneo Arpad Fremond

Predsednik je konstatovao da je ostavka Arpad Fremonda u skladu sa Zakonom o izboru narodnih poslanika i Poslovnikom, overena kod nadležnog državnog organa i u zakonskom roku predata na pisarnicu Narodne skupštine.

Diskusije nije bilo.

 Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Arpad Fremonda, izabranog sa Izborne liste Vajdasági Magyar Szövetség-Pásztor István - Savez vojvođanskih Mađara - Ištvan Pastor, nastupio slučaj iz člana 131. stav 2. tačka 6. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Mandat narodnog poslanika prestaje danom podnošenja ostavke, u skladu sa članom 132. stav 5. Zakona o izboru narodnih poslanika, te Odbor predlaže da Narodna skupština u smislu člana 133. istog zakona, konstatuje da je imenovanom prestao mandat narodnog poslanika.

 Popunjavanje upražnjenog poslaničkog mesta izvršiće se dodeljivanjem mandata drugom kandidatu u skladu sa članom 134. Zakona.

 Za izvestioca Odbora na sednici Narodne skupštine određen je Milenko Jovanov, predsednik Odbora.

\*\*\*

Sednica je završena u 12,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Svetlana Dedić Milenko Jovanov